रवीन्द्र प्रभात

रवीन्द्र प्रभात (जन्म: ५ अप्रैल १९६९) भारत के हिन्दी कवि, कथाकार, उपन्यासकार, व्यंग्यकार, स्तंभकार, सम्पादक और ब्लॉग विश्लेषक हैं। उन्होंने लगभग सभी साहित्यिक विधाओं में लेखन किया है परंतु व्यंग्य और गज़ल में उनकी प्रमुख उपलब्धियाँ हैं। १९९१ में प्रकाशित अपने पहले गज़ल संग्रह "हमसफर" से पहली बार वे चर्चा में आये। लखनऊ से प्रकाशित हिन्दी दैनिक 'जनसंदेश टाईम्स' और 'डेली न्यूज एक्टिविस्ट' के वे नियमित स्तंभकार रह चुके हैं।

प्रारंभिक जीवन और शिक्षा
इनका जन्म ५ अप्रैल १९६९ को महींद्वारा गाँव, सीतामढ़ी जनपद, बिहार के एक मध्यमवर्गीय ब्राह्मण परिवार में हुआ। इनकी प्रारंभिक शिक्षा बेला परिहार के राजकीय प्राथमिक विद्यालय और सीतामढ़ी के ओरियंटल मध्य विद्यालय, मथुरा उच्च विद्यालय तथा राधा कृष्ण गोएनका कॉलेज में हुई। इन्होने बाबा साहेब भीमराव अंबेडकर बिहार विश्वविद्यालय मुजफ्फरपुर से भूगोल के साथ स्नातक प्रतिष्ठा की पढ़ाई पूरी की और बाद में उत्तर प्रदेश राजर्षि टंडन मुक्त विश्वविद्यालय से पत्रकारिता और जनसंचार में स्नातकोत्तर डिग्री ली।

साहित्यिक जीवन 
प्रभात की पहली कविता 1987 में 'किसलय' में प्रकाशित हुई और तब से वे साहित्य की विभिन्न विधाओं में लेखनरत हैं। उनकी कवितायें और गज़लें आधा दर्जन से अधिक संकलनों में संकलित हैं। वे लखनऊ से प्रकाशित हिन्दी दैनिक 'जनसंदेश टाईम्स' और 'डेली न्यूज एक्टिविस्ट' के नियमित स्तंभकार रह चुके हैं, व्यंग्य पर आधारित उनका साप्ताहिक स्तंभ 'चौबे जी की चौपाल'काफ़ी लोकप्रिय रहा है। उनके व्यंग्य स्तंभ पर आधारित उपन्यास धरती पकड़ निर्दलीय प्रकाशित हुआ।

चिट्ठाकारिता
प्रभात हिन्दी चिट्ठाजगत में न्यु मिडिया विशेषज्ञ के रूप में जाने जाते हैं। उन्होंने हिन्दी ब्लॉग आलोचना का सूत्रपात किया है और हिन्दी ब्लॉगिंग का इतिहास लिखने वाले वे पहले इतिहासकार बने हैं।

वे ब्लॉग साहित्यिक पुरस्कार परिकल्पना सम्मान के संस्थापक हैं। यह सम्मान प्रत्येक वर्ष आयोजित अंतर्राष्ट्रीय हिन्दी ब्लॉगर सम्मेलन में देश-विदेश से आए चिरपरिचित ब्लॉगर्स की उपस्थिति में प्रदान किया जाता है। अबतक यह सम्मान समारोह नई दिल्ली, लखनऊ तथा काठमांडू, (नेपाल) में आयोजित हो चुके हैं।

प्रकाशित कृतियाँ
 हमसफर (1991) (ग़ज़ल संग्रह) 
मत रोना रमज़ानी चाचा  (1999) (ग़ज़ल संग्रह)
 समकालीन नेपाली साहित्य  (1995) (संपादित)
स्मृति शेष (2002) (काव्य संग्रह)
 ताकि बचा रहे लोकतन्त्र  (उपन्यास, हिंदी, 2011)   
 हिन्दी ब्लॉगिंग का इतिहास  (आलोचनात्मक पुस्तक,2011) 
 प्रेम न हाट बिकाए  (उपन्यास, हिंदी, 2012)  
हिन्दी ब्लॉगिंग: अभिव्यक्ति की नई क्रांति  (संपादित, 2011) 
धरती पकड़ निर्दलीय (उपन्यास, हिंदी, 2013)  
लखनउआ कक्का  (उपन्यास, भोजपुरी, 2018) 
कश्मीर 370 किलोमीटर (उपन्यास, हिंदी , 2019)  
धरतीपुत्री सीता (उपन्यास, हिंदी , 2020)   
प्रतिश्रुति  (उपन्यास, हिंदी , 2021)  
हिंदी भाषा के विविध आयाम (राष्ट्रीय और अंतर्राष्ट्रीय परिप्रेक्ष्य में ) ( संपादित, 2018)  
दायित्व बोध और लोक व्यवहार (हिंदी/अंग्रेजी, 2019)  
सामजिक मिडिया और हम (आलोचनात्मक पुस्तक,2020)  
शेयर मार्किट (निवेश के तरीके)(आलोचनात्मक पुस्तक,2020)  
डॉ. मिथिलेश दीक्षित का साहित्य सृजन एवं प्रदेय (संपादित, 2021)  
मिडिया और सोशल मिडिया  (आलोचनात्मक पुस्तक, 2021)

शोध एवं अनुवाद
रवीन्द्र प्रभात की परिकल्पना और ब्लॉग आलोचना कर्म (2017)  (लेखक: डॉ.सियाराम)
Echoes of the Getaway (नोशन प्रेस चेन्नई, 2020)  (मूल उपन्यास "कश्मीर 370 किलोमीटर" का अंग्रेजी अनुवाद, अनुवादक: गौतम रॉय)
Stings of the Exodus (नोशन प्रेस चेन्नई, 2023)  (मूल उपन्यास "प्रतिश्रुति" का अंग्रेजी अनुवाद, अनुवादक: गौतम रॉय

सन्दर्भ

बाहरी कड़ियाँ

 रवीन्द्र प्रभात का व्यक्तिगत जालपृष्ठ
वीथी में रवीन्द्र प्रभात की जीवनी और प्रोफाइल(अंग्रेजी में)

हिन्दी लेखक
हिंदी साहित्यिक पत्रिका संपादक
1969 में जन्मे लोग
जीवित लोग
हिन्दी गद्यकार
हिन्दी व्यंग्यकार
हिन्दी कथाकार
हिन्दी उपन्यासकार